b'\n_START_ARTICLE_\nMatsuo Bash\xc5\x8d\n_START_SECTION_\nZgodnje \xc5\xbeivljenje\n_START_PARAGRAPH_\nBa\xc5\xa1\xc5\x8d se je rodil leta 1644, menda v bli\xc5\xbeini Ueno, v okraju Iga. Njegov o\xc4\x8de naj bi bil samuraj nizkega \xc4\x8dina, kar bi Ba\xc5\xa1\xc5\x8dju lahko odprlo pot v kariero v vojski, vendar pa ne veliko prilo\xc5\xbenosti za kaj bolj\xc5\xa1ega v \xc5\xbeivljenju. Njegovi \xc5\xbeivljenjepisci so tradicionalno trdili, da je delal v kuhinjah. Vendar pa je Ba\xc5\xa1\xc5\x8d \xc5\xa1e kot otrok postal slu\xc5\xbeabnik Todo Jo\xc5\xa1itada (\xe8\x97\xa4 \xe5\xa0\x82 \xe8\x89\xaf\xe5\xbf\xa0): skupaj sta delila ljubezen do pesmi haikai ne renga, to je ene od sodelovalnih pesni\xc5\xa1kih form. Zaporedje se je za\xc4\x8delo z verzom v Mora formatu 5-7-5; Ta oblika verzov se je imenovala hokku in ga stoletja kasneje preimenovali v haiku, \xc4\x8de je pri pesmi \xc5\xa1lo za samostojno delo. Hokku se je priklju\xc4\x8dil po vsebini soroden Mora verz 7-7 drugega pesnika. Tako Ba\xc5\xa1\xc5\x8d kot tudi Jo\xc5\xa1itada sta si nadela haig\xc5\x8d (\xe4\xbf\xb3\xe5\x8f\xb7) ali haikai umetni\xc5\xa1ko ime; Ba\xc5\xa1\xc5\x8d si je vzel ime S\xc5\x8db\xc5\x8d (\xe5\xae\x97\xe6\x88\xbf), to je on\'yomi oblika njegovega odraslega imena "Munefusa (\xe5\xae\x97\xe6\x88\xbf)". Leta 1662 je iz\xc5\xa1la prva zbirka njegovih pesmi. Leta 1664 sta sledili dve kompilaciji hokku pesmi Ba\xc5\xa1\xc5\x8dja. Leta 1665 sta Ba\xc5\xa1\xc5\x8d in Jo\xc5\xa1itada skupaj z nekaterimi znanci sestavila hjakuin, to je stovrsti\xc4\x8dni Renku . Leta 1666 je nenadna smrt Jo\xc5\xa1itade prekinila Ba\xc5\xa1\xc5\x8djevo mirno \xc5\xbeivljenje v vlogi slu\xc5\xbeabnika. Zapisov o tem \xc4\x8dasu ni, vendar je verjetno, da se Ba\xc5\xa1\xc5\x8d odrekel kakr\xc5\xa1nikoli mo\xc5\xbenosti postati samuraj in da je od\xc5\xa1el od doma. \xc5\xbdivljenjepisci so predlagali razli\xc4\x8dne razloge in cilje, med drugim je bilo tudi govora o aferi med Ba\xc5\xa1\xc5\x8djem in \xc5\xa0into miko Jutei (\xe5\xaf\xbf \xe8\xb2\x9e), kar najbolj verjetno ne bo dr\xc5\xbealo. Ba\xc5\xa1\xc5\x8djevi lastni spomini na ta \xc4\x8das so nejasni; spominja se, da si je "takrat za\xc5\xbeelel uradno mesto in pravico do zemlje" in da je "nekaj \xc4\x8dasa bil fasciniran z na\xc4\x8dini homoseksualni ljubezni": ni jasno, ali je govora o resni\xc4\x8dnih obsedenostih ali pa si jih samo izmi\xc5\xa1ljuje. Ni bil prepri\xc4\x8dan, da \xc5\xbeeli postati pesnik s polnim delovnim \xc4\x8dasom. Kot sam pravi, "so se mi v mislih prepletale alternative in mi vznemirjale \xc5\xbeivljenje". Na njegovo neodlo\xc4\x8dnost je morda vplival na tedanji \xc5\xa1e vedno relativno nizek status renga in haikai ne renga, saj so jih ljudje razumeli bolj dru\xc5\xbeabne dejavnosti kot pa resna umetni\xc5\xa1ka prizadevanja. V vsakem primeru so njegove pesmi dalje objavljali v antologijah, in sicer leta 1667 in 1669; leta 1671 pa je objavil zbirko lastnih del in del drugih avtorjev iz \xc5\xa1ole Teitoku pod imenom Igra s \xc5\xa1koljko (\xe8\xb2\x9d \xe3\x81\x8a \xe3\x81\xbb \xe3\x81\xb2 Kai oi), v 1672. Spomladi tega leta se je preselil v Edo da bi poglobil svoje znanje o poeziji.\n_START_SECTION_\nDvig do slave\n_START_PARAGRAPH_\nV modi literarnih krogih Nihonba\xc5\xa1ija je Bash\xc5\x8djeva poezija hitro naletela na priznanje zaradi svojega preprostega in naravnega sloga. Leta 1674 so ga sprejeli v notranji krog poklicnih ustvarjalcev haikai, kjer je iz rok Kitamure Kigina (1624-1705) dobival tajne nauke. Tale hokku je sestavil kot ironi\xc4\x8den poklon \xc5\xa0ogunu:_NEWLINE_\xe7\x94\xb2\xe6\xaf\x94\xe4\xb8\xb9\xe3\x82\x82\xe3\x81\xa4\xe3\x81\x8f\xe3\x81\xb0\xe3\x81\xaf\xe3\x81\x9b\xe3\x81\x91\xe3\x82\x8a\xe5\x90\x9b\xe3\x81\x8c\xe6\x98\xa5 kapitan mo / tsukubawasekeri / kimi ga haru_NEWLINE__NEWLINE_\xc2\xa0\xc2\xa0\xc2\xa0Tudi Nizozemci / kle\xc4\x8dijo pred Gospodom \xe2\x80\x94 / ska\xc4\x8dejo pod njegovo uzdo. [1678]_NEWLINE_ _NEWLINE_Ko se je Ni\xc5\xa1ijama S\xc5\x8din, ustanovitelj in vodja \xc5\xa1ole Danrin za haikai, leta 1675 preselil iz Osake v Edo, je bil Ba\xc5\xa1\xc5\x8d med pesniki, ki so bili povabljeni, da z njim skladajo pesmi. Ob tej priliki si je nadel haig\xc5\x8d (dodatno ime) T\xc5\x8dsei kot in leta 1680 je \xc5\xbee s polnim delovnim \xc4\x8dasom pou\xc4\x8deval dvajset u\xc4\x8dencev, ki so izdali Najbolj\xc5\xa1e pesmi dvajsetih u\xc4\x8dencev Tosei (\xe6\xa1\x83 \xe9\x9d\x92 \xe9\x96\x80 \xe5\xbc\x9f \xe7\x8b\xac \xe5\x90\x9f \xe4\xba\x8c\xe5\x8d\x81 \xe6\xad\x8c\xe4\xbb\x99 Tosei-montei Dokugin-Nijukasen), naslanjajo\xc4\x8d se pri tem na svoje stike s Toseijevim talentom. Tisto zimo je naredil presenetljiv korak, preselil se je \xc4\x8dez reko v okraj Fukagava, pro\xc4\x8d od o\xc4\x8di javnosti, v bolj samotarsko okolje. U\xc4\x8denci so mu zgradili kme\xc4\x8dko ko\xc4\x8do in zasadili bananovec (\xe8\x8a\xad\xe8\x95\x89 Ba\xc5\xa1\xc5\x8d) na dvori\xc5\xa1\xc4\x8du; Ba\xc5\xa1\xc5\x8d je tako dobil nov haig\xc5\x8d in svoje prvo stalno bivali\xc5\xa1\xc4\x8de. Rastlino je imel zelo rad, vendar ga je motilo, da jo trstikovec, doma\xc4\x8d v okraju Fukagava, zara\xc5\xa1\xc4\x8da: _NEWLINE_\xe3\x81\xb0\xe3\x81\x97\xe3\x82\x87\xe3\x81\x86\xe6\xa4\x8d\xe3\x82\x91\xe3\x81\xa6\xe3\x81\xbe\xe3\x81\xa5\xe6\x86\x8e\xe3\x82\x80\xe8\x8d\xbb\xe3\x81\xae\xe4\xba\x8c\xe8\x91\x89\xe5\x93\x89 bash\xc5\x8d uete / mazu nikumu ogi no / futaba kana_NEWLINE__NEWLINE_\xc2\xa0\xc2\xa0\xc2\xa0okoli moje nove banane / prvi popki trstikovca \xe2\x80\x94 / ki ga sovra\xc5\xbeim! [1680]_NEWLINE_ _NEWLINE_Kljub uspehu je Ba\xc5\xa1\xc5\x8d postajal vse bolj nezadovoljen in osamljen. Za\xc4\x8del je z zen meditacijo, vendar se zdi, da mu ni umirila misli. Pozimi leta 1682 mu je ko\xc4\x8da pogorela in kmalu zatem, v za\xc4\x8detku leta 1683, mu je umrla mati. Odpotoval je v Jamuro, da se vseli pri prijatelju. Pozimi leta 1683 so mu u\xc4\x8denci zgradili novo ko\xc4\x8do v Edu, vendar se mu slabo po\xc4\x8dutje ni izbolj\xc5\xa1alo. Leta 1684 je njegov u\xc4\x8denec Takarai Kikaku objavil zbirko njegovih pesmi in del drugih pesnikov pod imenom Oveneli kostanji (\xe8\x99\x9a \xe6\xa0\x97 Minashiguri). Kasneje istega leta je zapustil Edo na prvo od \xc5\xa1tirih ve\xc4\x8djih potepanj. _NEWLINE_Ba\xc5\xa1\xc5\x8d je potoval sam, po neutrjenih poteh t. i. Petih poti Eda, ki so na srednjeve\xc5\xa1kem Japonskem veljale kot izjemno nevarne; sprva je Ba\xc5\xa1\xc5\x8d pri\xc4\x8dakoval, da bo preprosto umrl nekje na samem ali pa da ga bodo ubili razbojniki. S\xc4\x8dasoma pa se mu je na poti dobra volja vrnila in negotovost je zamenjal prijeten ob\xc4\x8dutek. Ba\xc5\xa1\xc5\x8d je naletel na \xc5\xa1tevilne prijatelje in za\xc4\x8del u\xc5\xbeivati v pokrajinah in letnih \xc4\x8dasih, skozi katere ga je vodila pot. Njegove pesmi so postale manj introvertirane, v njih tonu je \xc4\x8dutiti presene\xc4\x8denja, ki jih je do\xc5\xbeivljal ob pogledu na svet okoli sebe:_NEWLINE_\xe9\xa6\xac\xe3\x82\x92\xe3\x81\x95\xe3\x81\xb8\xe3\x81\xaa\xe3\x81\x8c\xe3\x82\x80\xe3\x82\x8b\xe9\x9b\xaa\xe3\x81\xae\xe6\x9c\x9d\xe5\x93\x89 uma wo sae / nagamuru yuki no / ashita kana_NEWLINE__NEWLINE_\xc2\xa0\xc2\xa0\xc2\xa0::celo na konju / se mi ustavijo o\xc4\x8di \xe2\x80\x94 na to / zasne\xc5\xbeeno jutro [1684]_NEWLINE_ _NEWLINE_Potovanje ga je Eda vodilo mimo Fud\xc5\xbeijame in Uena v Kjoto. Sre\xc4\x8dal je ve\xc4\x8d pesnikov, ki so se imeli za njegove u\xc4\x8dence in \xc5\xbeeleli njegov nasvet; svetoval jim je, naj ne upo\xc5\xa1tevajo sodobnega stila Edo in celo njegovih ovenelih kostanjev ne: po njegovem vsebujejo "mnogo verzov, o katerih ni vredno razpravljati." Bash\xc5\x8d se je v Edo vrnil poleti 1685, pri \xc4\x8demer si je na poti vzel \xc4\x8das za nove hokku in misli o svojem \xc5\xbeivljenju:_NEWLINE_\xe5\xb9\xb4\xe6\x9a\xae\xe3\x81\xac\xe7\xac\xa0\xe3\x81\x8d\xe3\x81\xa6\xe8\x8d\x89\xe9\x9e\x8b\xe3\x81\xaf\xe3\x81\x8d\xe3\x81\xaa\xe3\x81\x8c\xe3\x82\x89 toshi kurenu / kasa kite waraji / hakinagara_NEWLINE__NEWLINE_\xc2\xa0\xc2\xa0\xc2\xa0spet je eno leto mimo / potnikov son\xc4\x8dnik nad glavo, / slamnate sandale na nogah [1685]_NEWLINE_ _NEWLINE_Po povratku v Edo je Ba\xc5\xa1\xc5\x8d veselo nadaljeval svoje delo kot u\xc4\x8ditelj poezije v svojem domu Ba\xc5\xa1\xc5\x8d, na tihem pa je \xc5\xbee na\xc4\x8drtovano novo potovanje. Pesmi s svojega potovanja je objavil kot Zapis os sre\xc4\x8danjih s polji (\xe9\x87\x8e \xe3\x81\x96 \xe3\x82\x89 \xe3\x81\x97 \xe7\xb4\x80\xe8\xa1\x8c Nozarashi Kiko). V za\xc4\x8detku leta 1686 je zapisal enega od svojih najbolj znanih haikujev:_NEWLINE_\xe5\x8f\xa4\xe6\xb1\xa0\xe3\x82\x84\xe8\x9b\x99\xe9\xa3\x9b\xe3\x81\xb3\xe3\x81\x93\xe3\x82\x80\xe6\xb0\xb4\xe3\x81\xae\xe9\x9f\xb3 furu ike ya / kawazu tobikomu / mizu no oto_NEWLINE__NEWLINE_\xc2\xa0\xc2\xa0\xc2\xa0starodavni ribnik / skok \xc5\xbeabe / pljusk vode [1686]_NEWLINE_ _NEWLINE_Ta pesem je zaslovela \xc4\x8dez no\xc4\x8d: aprila so se pesniki Eda zbrali pri ko\xc4\x8di Ba\xc5\xa1\xc5\x8d na tekmovanje haikai ne renga na temo \xc5\xbeab, kot se zdi v poklon Ba\xc5\xa1\xc5\x8djevemu hokku , ki je na prvem mestu v zbirki. Ba\xc5\xa1\xc5\x8d je ostal v Edu, \xc5\xa1e naprej u\xc4\x8dil in prirejal tekmovanja, jeseni leta 1687 pa je odpotoval na de\xc5\xbeelo, na prireditev gledanja lune, in nato 1688 na dalj\xc5\xa1e potovanje v Ueno na praznik novega leta. Doma v Edu je Ba\xc5\xa1\xc5\x8d v\xc4\x8dasih postal samotarski; v\xc4\x8dasih je zavra\xc4\x8dal obiske v svoji ko\xc4\x8di, v\xc4\x8dasih pa je dru\xc5\xbebo obiskovalcev cenil. Pri tem je u\xc5\xbeival v svojem \xc5\xbeivljenju in kazal subtilen smisel za humor, kar je videti iz njegovega hokku:_NEWLINE_\xe3\x81\x84\xe3\x81\x96\xe3\x81\x95\xe3\x82\x89\xe3\x81\xb0\xe9\x9b\xaa\xe8\xa6\x8b\xe3\x81\xab\xe3\x81\x93\xe3\x82\x8d\xe3\x81\xb6\xe6\x89\x80\xe8\xbf\x84 iza saraba / yukimi ni korobu / tokoromade_NEWLINE__NEWLINE_\xc2\xa0\xc2\xa0\xc2\xa0no pa pojdimo ven / da se poveselimo na snegu... / dokler ne pademo na nos! [1688]\n_START_SECTION_\nPoslednja leta\n_START_PARAGRAPH_\nPo vrnitvi v Edo pozimi 1691 je Ba\xc5\xa1\xc5\x8d \xc5\xbeivel v svojem tretjem domu ba\xc5\xa1o, za katerega so spet poskrbeli njegovi u\xc4\x8denci. Tokrat ni bil sam: k sebi je vzel ne\xc4\x8daka in njegovo prijateljico Jutei, ki sta oba okrevala po bolezni. Imel je veliko veliko obiskovalcev._NEWLINE_Ba\xc5\xa1\xc5\x8d se je \xc5\xa1e dalje po\xc4\x8dutil neprijetno. Pisal je prijatelju: "drugi ljudje me motijo, nimam du\xc5\xa1evnega miru". Pre\xc5\xbeivljal se je s pou\xc4\x8devanjem in nastopi na prireditvah haikai strank, konec avgusta 1693 pa je zaprl vrata v svojo ko\xc4\x8do Ba\xc5\xa1\xc5\x8d ko\xc4\x8de in en cel mesec zavra\xc4\x8dal obiske. Na koncu je popustil in sprejel na\xc4\x8delo karumi ali "lahkotnost", po napol budisti\xc4\x8dni filozofiji, ki svet raje sprejema, kot pa da se od njega lo\xc4\x8duje. Ba\xc5\xa1\xc5\x8d je \xc5\xa1e enkrat, poleti 1694, zapustil Edo in se na poti v Osako zadr\xc5\xbeal na poti v Uenu in Kjotu pre\xc5\xbeivljanje \xc4\x8dasa v Ueno in Kjotu . Zbolel je na \xc5\xbeelodcu in umrl mirno, obdan s svojimi u\xc4\x8denci. \xc4\x8ceprav na smrtni postelji ni spesnil kake uradne osmrtnice, je naslednja pesem zapisana kot poslednja v \xc4\x8dasu njegove bolezni, splo\xc5\xa1no sprejeta kot njegovo slovo:_NEWLINE_\xe6\x97\x85\xe3\x81\xab\xe7\x97\x85\xe3\x82\x93\xe3\x81\xa7\xe5\xa4\xa2\xe3\x81\xaf\xe6\x9e\xaf\xe9\x87\x8e\xe3\x82\x92\xe3\x81\x8b\xe3\x81\x91\xe5\xbb\xbb\xe3\x82\x8b tabi ni yande / yume wa kareno wo / kake meguru_NEWLINE__NEWLINE_\xc2\xa0\xc2\xa0\xc2\xa0zbolel na poti / sanje mi tavajo / po polju suhe trave [1694]\n_START_SECTION_\nVpliv in literarna kritika\n_START_PARAGRAPH_\nNamesto da bi vztrajal pri obrazcih kigo  (\xe5\xad\xa3 \xe8\xaa\x9e), ki so celo \xc5\xa1e dandanes priljubljeni na Japonskem, je Ba\xc5\xa1\xc5\x8d stremel za tem, da bi njegov "hokku" odseval njegovo resni\xc4\x8dno okolje in \xc4\x8dustva. \xc5\xa0e za \xc4\x8dasa njegovega \xc5\xbeivljenja so mo\xc4\x8d in slog njegove poezije zelo cenili; po njegovi smrti se mu je priljubljenost samo \xc5\xa1e pove\xc4\x8dala. Ve\xc4\x8d \xe2\x80\x8b\xe2\x80\x8bnjegovih u\xc4\x8dencev je izdalo zbirke citatov iz njegove in svoje lastne poezije, omembe vredna sta Mukai Kjorai in Hatori Doh\xc5\x8d. _NEWLINE_V 18. stoletju je Ba\xc5\xa1\xc5\x8djeva poezija dobivala vse bolj gore\xc4\x8de prista\xc5\xa1e; komentatorji, recimo I\xc5\xa1iko Sekisui in Moro Nanimaru, so se na dolgo in \xc5\xa1iroko trudili, v njegovih verzih najti sti\xc4\x8dne to\xc4\x8dke do zgodovinskih dogodkov, srednjeve\xc5\xa1kih knjigah in drugih pesmi. Ti kritiki so bili pogosto razko\xc5\xa1ni s svojo hvalo obskurnih Ba\xc5\xa1\xc5\x8djevih namigov, od katerih so bili nekateri gotovo napa\xc4\x8dno razumljeni kot literarni kognati. Leta 1793 je \xc5\xa1into birokracija Ba\xc5\xa1\xc5\x8dja deificirala in nekaj \xc4\x8dasa je bilo nekaj \xc4\x8dasa dobesedno bogokletno, kritizirati njegovo poezijo. _NEWLINE_Konec 19. stoletja se je to obdobje enodu\xc5\xa1ne strasti za pesmi Ba\xc5\xa1\xc5\x8dja kon\xc4\x8dalo. Masaoka \xc5\xa0iki, verjetno najbolj znan kritik Ba\xc5\xa1\xc5\x8dja, je s svojimi drznimi in odkritimi pomisleki glede pesnikovega sloga podrl stavbo dolgoletne pravovernosti. Vpliv \xc5\xa0ikija pa je bil tudi klju\xc4\x8dnega pomena, ker je omogo\xc4\x8dil vodilnim intelektualcem in \xc5\xa1ir\xc5\xa1i javnosti dostop do Ba\xc5\xa1\xc5\x8djeve poezije. Izumil je izraz haiku (namesto hokku) za samostojno obliko 5-7-5, ki je po njegovem mnenju najbolj umetni\xc5\xa1ki in priljubljen vidik haikai no renga. _NEWLINE_Na kriti\xc4\x8dne interpretacije pesmi Ba\xc5\xa1\xc5\x8dja lahko naletimo v 20. stoletju, s pomembnimi deli avtorjev, kot so Jamamoto Kenki\xc4\x8di, Imoto N\xc5\x8di\xc4\x8di in Ogata Cutomu. V 20. stoletju je pri\xc5\xa1lo tudi do prevodov Ba\xc5\xa1\xc5\x8djevih pesmi v druge jezike po vsem svetu. Ba\xc5\xa1\xc5\x8djev status v zahodnih o\xc4\x8deh kot pesnika haiku par excellence daje velik poudarek njegovi poeziji: ker je haiku bolj priljubljen od bolj tradicionalnih form, kot sta tanka ali renga,  je Ba\xc5\xa1\xc5\x8d za zahod pratip japonskega pesnika, haiku pa pratip japonske poezije. Nekateri zahodni strokovnjaki celo menijo, da je Ba\xc5\xa1\xc5\x8d izumil haiku. Impresionisti\xc4\x8dna in jedrnato narava Ba\xc5\xa1\xc5\x8djevega verza je mo\xc4\x8dno vplivala na Ezro Pounda, na imaginiste in na pesnike Beatni\xc5\xa1ke generacije._NEWLINE_Dve Ba\xc5\xa1\xc5\x8djevi pesmi sta postali popularni zaradi novele Teddy, ki jo je J.D. Salinger objavil 1952 v New Yorkerju._NEWLINE_Leta 1979 je Mednarodna astronomska zveza po njem poimenovala krater na Merkurju.'